डॉक्टर ने अशुभ दिन के चलते ऑपरेशन टाला, बच्चे की मौत  
दक्षिण चीन का एक परिवार उस डॉक्टर से भारी मुआवजा की मांग कर रहा है, जिसके बारे में आरोप है कि उसने अशुभ दिन के चलते ऑपरेशन से बच्चे का जन्म नहीं कराया, जिससे उसकी मौत हो गई।
दक्षिण चीन का एक परिवार उस डॉक्टर से भारी मुआवजा की मांग कर रहा है, जिसके बारे में आरोप है कि उसने अशुभ दिन के चलते ऑपरेशन से बच्चे का जन्म नहीं कराया, जिससे उसकी मौत हो गई। स्वास्थ्य अधिकारी इस आरोप की जांच कर रहे हैं। डॉक्टर ने सर्जरी इसलिए नहीं की, क्योंकि वह नहीं चाहता था बच्चे का जन्म अशुभ भूत महोत्सव के दिन हो।  परिवार का दावा है कि गुआंगडोंग प्रांत के यांगजियांग शहर के पीपुल्स हॉस्पिटल के चिकित्सक जेंग यूआना ने महिला के ऑपरेशन करने के अनुरोध के बावजूद 13 अगस्त को शल्यक्रिया करने से इनकार कर दिया था, क्योंकि चीन के चंद्र कैलेंडर के अनुसार उस दिन भूत महोत्सव था।  शंघाई डेली के अनुसार अस्पताल का यद्यपि कहना है कि परिवार ने ऑपरेशन को एक दिन टालने के लिए जोर डाला था, क्योंकि उन्हें इस बात का भय था कि वह दिन बच्चे के लिए अशुभ हो सकता है।